अरोगजनक जीव
अरोगजनक जीव (Nonpathogenic organisms) ऐसे जीव होते हैं जो किसी अन्य जीव में रोग नहीं उत्पन्न करते और न ही किसी अन्य तरह से उन्हें हानि पहुँचाते हैं। यह अक्सर बैक्टीरिया की कई जातियों के लिए प्रयोग होता है। अधिकांश बैक्टीरिया अरोगजनक होते हैं, और कई तो अन्य जीवों में सहभोज (commensal) या लाभदायक पारस्परण की स्थिति में रहते हैं। उदाहरण के लिए मानवों की आँतों व अन्य जठरांत्र क्षेत्र में बहुत से बैक्टीरिया लाभदायक रूप से रहते हैं और पाचन तन्त्र में एक आवश्यक भूमिका निभाते हैं।